**Eu nu voi sta insingurat...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eu nu voi sta însingurat

La porţile tăcerii!

Voi spune: El e Minunat!

Şi voi cânta cum n-am cântat

Din caierul durerii..

Un abur a fost viaţa mea

Petală, nevoiaşă..

Dar nu mă voi lăsa de ea

Chiar daca-n lacrima cea grea

Mă tot alung-Acasă...

Cel rău se luptă în zadar

Să-mi smulgă din petale

Ce-au răsărit... dar n-am habar

De ce se lupta în zadar

Răul.. pe a mea cale?

Eu nu voi sta însingurat

La porţile tăcerii

Voi spune că e-adevărat

Când răul luptă-nverşunat,

Din cupa Mângâierii,

Eu sorb picuri ce mi-au atins

Sufletul..din splendoare...

Că-n Mâna Celui Necuprins

Eu sunt petala Lui de vis

Pe veci, draga Lui, Floare!

Petala sunt.. ce s-a deschis

Odată cu Iubirea

Venind din cer, din paradis

Eu sunt petala Lui de vis

Ce şi-a-nteles Menirea!

09.09.2015